als_Latn dik_Latn sag_Latn
Një biznesmen libanez me pasaportë amerikane është dhunuar rëndë nga persona të paidentifikuar ende, gjatë qëndrimit të tij në Shqipëri. Ai është dërguar menjëherë në një spital privat në vend për marrjen e ndihmës mjekësore të nevojshme.
Bëhet me dije se gjatë qëndrimit të tij në spital, biznesmeni është vizituar nga ministri i Shëndetësisë, Ilir Beqaj, ministrja e Ekonomisë, Milva Ekonomi, nga deputeti dhe kryetari i PR-së, Fatmir Mediu dhe të tjerë zyrtarë.
Ende nuk dihen motivet e kësaj ngjarjeje dhe autorët përgjegjës të këtij sulmi. Sipas “Syri.net” bëhet fjalë për biznesmenin Fadi Mitri, i cili do të ndërtojë një resort turistik te Gjiri i Lalzit.
als_Latn als_Latn als_Latn